Številka: 10002-11/2023/9

Datum: 11. 4. 2024

Na podlagi šestega odstavka 21. člena Zakona o Vladi Republike Slovenije (Uradni list RS,   
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14, 55/17 in 163/22), 43. in 44. člena Zakona o javnih uslužbencih (Uradni list RS,   
št. [63/07](http://www.uradni-list.si/1/objava.jsp?urlid=200763&stevilka=3411) - uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E,   
40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 60. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) je Vlada Republike Slovenije na 99. redni seji dne 11. 4. 2024 pod točko 5.1 sprejela naslednji

S K L E P

* 1. Vlada Republike Slovenije je sprejela Skupni kadrovski načrt (SKN) organov državne uprave za leti 2024 in 2025, ki je kot Priloga sestavni del tega sklepa.
  2. Dovoljeno število zaposlenih v Predlogu Skupnega kadrovskega načrta (SKN) organov državne uprave za leti 2024 in 2025 se na podlagi četrtega odstavka 60. člena Zakona o izvrševanju proračunov Republike Slovenije za leti 2024 in 2025 (Uradni list RS,   
     št. 123/23 in 12/24) poveča za 206, in sicer:
* Ministrstvu za delo, družino, socialne zadeve in enake možnosti za 27,
* Ministrstvu za digitalno preobrazbo za 12,
* Ministrstvu za gospodarstvo, turizem in šport za 18,
* Ministrstvu za infrastrukturo (Direkciji Republike Slovenije za infrastrukturo) za 29,
* Ministrstvu za kmetijstvo, gozdarstvo in prehrano za 12,
* Ministrstvu za kulturo za 3,
* Ministrstvu za naravne vire in prostor za 44,
* Ministrstvu za okolje, podnebje in energijo za 10,
* Ministrstvu za solidarno prihodnost za 15,
* Ministrstvu za visoko šolstvo, znanost in inovacije za 4,
* Ministrstvu za vzgojo in izobraževanje za 6,
* Ministrstvu za zunanje in evropske zadeve za 6,
* Nerazporejene kvote za 20.
  1. Dovoljeno število zaposlenih se poveča tistim organom državne uprave, ki so s sprejemom nove zakonodaje iz svojega delovnega področja dobili nove naloge.
  2. Za izvajanje operativnih in tekočih delovnih nalog so predlagatelji dolžni zagotoviti kvote znotraj že sprejetih dovoljenih kvot za zaposlitve (predstojniki naj preverijo obremenitve zaposlenih znotraj svojih delovnih sredin).
  3. Predloge za povečanje dovoljenih zaposlitev, ki so bili podani zaradi novoustanovljenih ministrstev oziroma zaradi reorganizacije vlade in posledično primanjkljajev kadra na nekaterih področjih (sekretariati, kadrovske službe, itd.), naj predlagatelji rešijo z dogovori o prenosih prostih kvot med predstojniki organov državne uprave.
  4. Proračunski uporabniki sredstva za stroške dela zaposlenih javnih uslužbencev zagotavljajo v okviru sredstev za stroške dela v svojih finančnih načrtih.
  5. V okviru dovoljenega števila zaposlitev za posamezni organ državne uprave je določena posebna kvota dovoljenih zaposlitev, ki je namenjena izključno zaposlitvam pripravnikov.
  6. Vlada Republike Slovenije nalaga predstojnikom organov državne uprave, da na podlagi medsebojnega dogovora zagotovijo možnost prenosa kvot za zaposlitev pripravnikov, če jih v svojem organu ne potrebujejo.
  7. Če organ preseže dovoljeno število zaposlenih, določenih s Skupnim kadrovskim načrtom (SKN) organov državne uprave za leti 2024 in 2025 zaradi zaposlitve pripravnika v letu 2024, ki se mu pripravniška doba izteče v letu 2025, ta zaposlitev ne šteje kot preseganje kadrovskega načrta za leto 2024.
  8. Če Policija in Uprava Republike Slovenije za izvrševanje kazenskih sankcij presegata dovoljeno število zaposlenih zaradi zaposlitve kandidata za policista ali kandidata za pravosodnega policista, ta zaposlitev ne šteje kot preseganje kadrovskega načrta.
  9. V okviru kvote SKN se določi minimalna kvota za zaposlitev vrhunskih športnikov in trenerjev, in sicer pri Ministrstvu za finance - Finančni upravi Republike Slovenije (15), Ministrstvu za notranje zadeve - Policiji (30) in Ministrstvu za obrambo - Slovenski vojski (67) - za leti 2024 in 2025.
  10. Vlada Republike Slovenije nalaga ministrstvom, da v okviru kvote dovoljenih zaposlitev za ministrstva in organe v sestavi posebno pozornost namenijo ustrezni kadrovski popolnitvi delovnih mest inšpektorjev.

Barbara Kolenko Helbl

generalna sekretarka

Priloga:

* Obrazec za pripravo tabelarnega dela kadrovskega načrta

Prejmejo:

* ministrstva
* Kabinet predsednika Vlade Republike Slovenije
* Generalni sekretariat Vlade Republike Slovenije
* Urad Vlade Republike Slovenije za Slovence v zamejstvu in po svetu
* Ministrstvo za javno upravo, Direktorat za javni sektor